Kunnosta ja sisusta! : Rustiikkisia unelmia raskaan työn vastapainoksi - paikka ihana, beautiful Finca Sa Cova
Rustiikkisia unelmia raskaan työn vastapainoksi - paikka ihana, beautiful Finca Sa Cova
Välillä pitää huokaista ja olla vain. Tai ei ihan. Kun remontti ns. seisoo, voi selata matka-albumia ja haaveilla. Siihen olen kuluttanut tänään aikaani. Verannan maalaushommat keskeytti hyytävä, kostea sää. Naapurin kahvikutsu keskeytti oleiluni. Mukaani sain lahjaksi lähes parimetrisen kahvipensaan, jota oli kasvatettu lähemmäs kymmenen vuotta. Maalaiset ovat lämminsydämisiä.
Verannan lattian ja oven maalaamiseen tarvitaan lämpöä ja kuivuutta. Sitä oli kyllä riittämiin viikkotolkulla eiliseen saakka. Näin se menee: heti kun päättää tehdä jonkin asian, luonto sanelee vastalauseensa.
Kuvat ovat Mallorcalta sisäsaarelta. Juuri tällaista fiilistä haluaisin tänne kartanoonkin. Lienee kuitenkin kaukaa haettua joiltakin osin. Rustiikkisia muureja tosin löytyy täältäkin, mutta ei niin eksoottisia kukkia, kuin nämä espanjalaiskaunottaret -luikertelevat karheita seiniä pitkin ihan omin neuvoin.
Haaveillaan tämä päivä. Tulkaa mukaan.
Pergolakatos minun makuuni.
Kattohuoneistomme.
Paksujen kivimuurien sisällä ilma pysyy viileänä.
Pientä kaunista.
Kurkistus kaukaisuuteen.
Ihmepensas on nimensä veroinen.
Ah, mikä ovi.
Nautintoja.
Katse, jota en unohda.
Rakastavaisille sopiva.
Lähettänyt Unknown klo toukokuuta 26, 2014
Tunnisteet: rustica, Rustiikki